ΔΕΛΤΙΟ ΤΥΠΟΥ

**Ετήσια Επιστημονική Διημερίδα**

**Οφθαλμολογικής Εταιρείας Κεντρικής Ελλάδος (Ο.Ε.Κ.Ε.)**

*3 & 4 Νοεμβρίου 2018, Συνεδριακό Κέντρο NATURA, Λίμνη Πλαστήρα*

Όλες οι προκλήσεις και οι εξελίξεις γύρω από το επιστημονικό πεδίο της **Οφθαλμολογίας**, θα συζητηθούν στην **Ετήσια Επιστημονική Διημερίδα της Οφθαλμολογικής Εταιρείας Κεντρικής Ελλάδος (Ο.Ε.Κ.Ε.)**, που θα πραγματοποιηθεί στις **3 και 4 Νοεμβρίου 2018**, στο **Συνεδριακό Κέντρο «Natura»**, **στη Λίμνη Πλαστήρα**.

Με προσήλωση στην εμπεδωμένη, πλέον, παράδοση επιτυχών διοργανώσεων, καταρτίστηκε για ακόμη μία φορά ένα άρτιο επιστημονικό πρόγραμμα, που άπτεται σχεδόν του συνόλου του φάσματος της **Οφθαλμολογίας**.

Παράλληλα με τις επιστημονικές δράσεις, κατά τη διάρκεια της φετινής **Διημερίδας**, θα διεξαχθεί και η **Εκλογο-Απολογιστική Συνέλευση της Ο.Ε.Κ.Ε.**, με σκοπό την ανάδειξη του νέου Διοικητικού Συμβουλίου της επομένης διετίας.

Διακεκριμένοι, στους τομείς τους, ομιλητές πρόθυμα αποδέχτηκαν την πρόσκληση να μοιραστούν την πλούσια εμπειρία τους, πάνω σε μια ευρεία θεματολογία, η οποία αφορά μεταξύ άλλων, στην **Παθολογία αμφιβληστροειδούς, το Γλαύκωμα, τον Κερατοειδή, τις παθήσεις βλεφάρων και εξαρτημάτων και κόγχου, καθώς και τις διαγνωστικές προκλήσεις στην παιδο- και νευρο-οφθαλμολογία**.

Οι εργασίες της Διημερίδας, θα ξεκινήσουν το **Σάββατο 3 Νοεμβρίου 2018 στις 09:30**.

Χορηγούνται 8 Μόρια Συνεχιζόμενης Ιατρικής Εκπαίδευσης (CME- CPD credits) από τον Πανελλήνιο Ιατρικό Σύλλογο.

*Για περισσότερες πληροφορίες, οι ενδιαφερόμενοι μπορούν να απευθύνονται στο Οργανωτικό Συντονιστικό Γραφείο: ΣΥΝΕΔΡΙΑΚΗ ΑΕ/CONFERRE SA*

*Διεύθυνση: Λεωφ. Σταύρου Νιάρχου, Περιοχή Μάρες*

*45500, Πεδινή, Ιωάννινα, Τηλέφωνο: +30 26510 68610, Φαξ: +30 26510 68611,*

*E-mail: info@conferre.gr, Website:* [*www.conferre.gr*](http://www.conferre.gr)

* Η Διημερίδα της Οφθαλμολογικής Εταιρείας Κεντρικής Ελλάδος στο[**facebook**](https://www.facebook.com/events/491086028024022/)